SpeechTE PIRE MŌ TE HARAREI TŪMATANUI O TE KĀHUI O MATARIKI/TE KĀHUI O MATARIKI PUBLIC HOLIDAY BILLSecond ReadingHon KIRITAPU ALLAN (Associate Minister for Arts Culture and Heritage): Tēnei au te tāpae nei ki te aroaro o te Whare te tauāki ā-ture o Te Pire mō te Hararei Tūmatanui o te Kāhui o Matariki / Te Kāhui o Matariki Public Holiday Bill.[I present a legislative statement on Te Pire mō te Hararei Tūmatanui o te Kāhui o Matariki / Te Kāhui o Matariki Public Holiday Bill.]ASSISTANT SPEAKER (Hon Jacqui Dean): That legislative statement is published under the authority of the House and can be found on the Parliament website.Hon KIRITAPU ALLAN: E mōti Au kia pānui tuarua i tēnei wā Te Pire mō te Hararei Tūmatanui o te Kāhui o Matariki / Te Kāhui o Matariki Public Holiday Bill.Ka nui taku harikoa ki te hoki mai ki te Whare mō te pānuitanga tuarua o te ture hiranga nei te pire ka whakatū hararei tūmatanui e whakanuia ai a Matariki Te Hararei Tūmatanui o Te Kāhui o Matariki. E ngākau whakahī ana i te pire nei i rikarika ana au ki te whakanui i te hararei tūmatanui tuatahi o te Matariki ā te Rāmere te rua tekau mā whā o Pipiri i tēnei tau. Ko te rā arohia ki a Matariki i te hararei tūmatanui tuatahi o te motu ka āta aro ka āta whakanuia e te ao Māori. He rā ka whai painga ki te huringa tonu o tō tātou tuakiri ā-motu. He takahanga whakamua hiranga tēnei mō Aotearoa kua noho nei hei iwi ki te Moana-nui-a-Kiwa o te ao hou. Kia hoki ki tāku i kī ai i te pānuitanga tuatahi e mārama ana te pire mō ngā tikanga whakatū hararei tūmatanui hou.He tino poto te pire nei heoi ko tētahi huarua ōna kua toaitia kia pire reo rua kua tuhia ki te reo Māori me te reo Pākehā. Hiranga ana te reo rua o te pire nei ka mutu e mārama ana tana whakamihi i ngā mātauranga i ahu mai ai a Mataraki ko te reo o te ao Māori tērā. E kī ana te pire ka tū he hararei tūmatanui motuhake mō Matariki ā kua takoto mai ōna rā mō ngā tau toru tekau ki tua. Kua whakahou anō i ētahi atu ture kia uru atu ki te hararei tūmatanui o Matariki ki ngā tikanga o te rā mahi me te rā pakihi.He mea nui anō te noho mai o te tauākī e whakamārama ana i te hiranga o Matariki ki a ngāi Māori. Ko tā te tauāki hiranga he tāpae tirohanga whānui ki a Matariki mō te whakatakoto i ētahi mātāpuna matua e toru kei te pūtake o ngā mahi whakanui i a Matariki o nehe ko ēnei. Te maharatanga: te whakanui i te hunga kua riro mai i te aranga o Matariki i te tau o mua atu. Te whakanuia i tēnei rā te huihui tahi ki te whānau me ngā hoa me te titiro ki anamata te titiro whakamua ki ngā painga ka kawea mai ā te tau. He āhuatanga matua te tauākī hiranga o te pire. Kei a ia tōna whāroa. Ko ia e tohu ana i te hiahia kia kaua e tīhore te hararei tūmatanui motuhake hou ki te mātauranga Māori otirā ki te whakaaro Māori.Ko te noho mai o tētahi tauākī hiranga ki te pire e tohutohua o te Rōpū Arataki o Matariki tētahi kāhui mātanga e kopoua i te tōmuritanga o te rua mano rua tekau anake hei tohutohu i ngā Minita mō āhea me pēhea te whakanui i te hararei tūmatanui o Matariki. Ko te whāinga o te whakatū rōpū aratake ko te noho mai o te mātauranga Māori ki te iho o ngā whakatau e pā ana ki te hararei tūmatanui o Matariki kia tautokohia kia whakatairangatia te noho mātau me te ngākau pai ki te ao Māori. Nō rohe kē nō rohe kē ngā mema o te rōpū kia uru atu ai ngā mātauranga o ngā iwi puta noa i Aotearoa. Mārama ana tā rātou kī ake hiranga te wāhi ki ngā uarā me ngā mātāpono e whakatinana ai a Matariki i te horopaki o te ao hou. Me te nui o ngā pēhitanga me ngā tikanga kua whakaritea i te hapori mō te āhua o te whakanui kaupapa i ēnei ra. Ka whakaaro ngā mema ki te hiranga o te whai whakaaro ki te tikanga tūturu me te aronga nui o Matariki kia whakanuia te kaupapa hiranga nui hiranga nei. E haere tonu ana te ngākau whakamihi a te Kāwangatanga ki te Rōpū Arataki o Matariki ki ō rātou tohungatanga me ā rātau tū pū arahi mō rātau āta whakaaro ki te āhua o te whakatinana i te hararei tūmatanui hou o Matariki. Tēnei te mihi ake ki a koutou katoa.E hiahia ana au ki te mihi ki te komiti whiriwhiri ki tōna manukura a Tāmati Coffey mō ā rātou mahi ki te āta whakaaro whakaaroaro i te pire nei. Neke atu i te rua rau ngā tāpaenga whakaaro mai. Tata ana te tautokohia i te katoa te whakanuia o te ahurei mō te hiranga o te mātauranga Māori me Mataraki ki tētahi hararei tūmatanui hou. Kua hokia mai he kōrero mō te pire i te komiti whakawhiri kāore he panonitanga kua tonoa o te hunga tāpae whakaaro ki te komiti rere whakanui ana te tautokohia o te pire. Tokomaha e toai i te kupu o te Rōpū Arataki o Matariki arā kia whakatinana te mana o te mātauranga puta noa i te tukunga whakawhanake i te ture nei ahu atu ki tua.Ko te whānuitanga atu o te hunga tāpae whakaaro mai i tautoko i te whakatika o te pire i te korekore o te hararei tūmatanui e āta aro ana e āta whakanui ana i te ao Māori ka mutu mā te hararei nei e whai huarahi ai te Karauna ki te whakaatu atu i tana haere kōtui ki te Tiriti me tana whakahau kia kaha ake te ngākau tuwhera ki a Ngāi Māori me tōna ao. E kaha anō te tautoko o te hunga tāpae whakaaro mai kia tāpirihia tētahi atu hararei e whakaanga ai e hoki ai a mahara e tūhonohono anō ai te kaimahi. E whakatū anō ngā tāpaenga whakaaro ka mutu he take matua tēnei mō tātou katoa i a tātou ka whakanui i te kaupapa ahurei ka parahia mai e te hararei tūmatanui o Matariki.Kia māharahara tātou e kore ngā iwi katoa o Aotearoa e whakanui i te huringa o te tau me tau hou ko te kāhui o Matariki ko te aranga o whetū kē pērā i a Puanga i a Poutūterangi ka whakaatu i te mātauranga ā-iwi heke iho i ngā whakatipuranga. E rite anō te hiranga o aua mātauranga aua tirohanga ka mutu kua kaha mātou ki te aro ki tērā i te ingoa tonu o te pire te Kāhui o Matariki.I a au ka kōrero nei mō te heke iho i te mātauranga i ngā whakatipuranga e taukapo ana i te mahana o ōku whakaaro taku ake whetū a Hiwa-i-te-rangi he taonga i tukua mai ki a māua ko tana whaea tā māua whakatinanatanga o Matariki. Ko ia tā māua haeata i ngā wā o te pōuritanga te whetū rikoriko ka whakairia ō māua wawata ō māua hiahia mō ōna rā ki tua.Ko te iho o te pire ko te ngākau pūmau ki te hononga o ngāi Māori me te Karauna me te āhua o tā mātou tuku whakamahi whakatairanga tā mātou tiaki o te mātauranga Māori i runga i te kauanuanu. E mārama ana mātou kāore e tukua noatia ngā kōrero mō Matariki me te mātauranga Māori kei te mārama anō mātou kāore e rite i te wā whakanui ai i Matariki e ngā iwi. Heoi anō e te Māngai o te Whare nei ko tēnei te pire ka tāpaea i konei te pire ki te Whare nei.[I move that Te Pire mō te Hararei Tūmatanui o te Kāhui o Matariki / Te Kāhui o Matariki Public Holiday Bill be now read a second time. I am very pleased to return to the House for the second reading of this significant law the bill that will establish a public holiday to observe Matariki Te Kāhui o Matariki Public Holiday Bill. I am proud of this bill and excited to announce the first date of observation of the Matariki public holiday will be on Friday 24 June this year. The day for the first observation of the Matariki public holiday was carefully chosen and will be well celebrated by the Māori world. It will be a day that will contribute positively to our changing national identity. It is an important step forward as we aim to become a people of the Pacific in the modern world. With reference to what I said at the first reading the bill is clear about the rules regarding creating a new public holiday.This bill is very short however it has been repeated with the bill being bilingual that is being written in te reo Māori and English. Its bilingual nature is significant and its acknowledgment of the Māori knowledge that underlies Matariki is the language of the Māori world. The bill states that a specific public holiday will be created for Matariki and the dates for it have been set for the next 30 years. Some other laws have been updated to include the Matariki public holiday where it affects work days and business days.Another important thing is the statement explaining the importance of Matariki to Māori. This important statement provides an overview of the three main themes that form the basis of the observation of Matariki in the past as follows. Remembrance: the commemoration of those that have passed since the rising of Matariki in the previous year. To celebrate on this day the gathering together of friends and family and looking to the future looking forward to the good that can be carried forward to the next year. This important statement is one a core part of the bill. It is wide ranging. It advises of its desire that the new Matariki public holiday should not take away from Māori knowledge and to Māori thought. The inclusion of the important statement was requested by the Matariki Advisory Group a group of experts which was only appointed at the end of 2020 to advise Ministers on when and how Matariki should be observed. The purpose of establishing an advisory group was so that Māori knowledge should lie at the core of the decisions related to the Matariki public holiday to support and elevate our working with good intentions with the Māori world. The members of the group were from different areas of New Zealand so that knowledge from all areas was included. Their important statements were clear about the place of values and principles in the implementation of Matariki in the context of the modern world. There have been many pressures and rules laid down in the community about how these days should be observed. The members were mindful about the importance of traditional practices regarding the main purpose of Matariki so that this important practice could be observed. The Government continues to acknowledge the Matariki Advisory Group for their expertise their specialist guidance their focused thinking about how to realise this new Matariki public holiday. Thank you all once again.I wish to acknowledge the Māori Affairs Committee and its chair Tāmati Coffey for their work focused thinking and consideration of this bill. There were more than 200 submissions nearly all of which were supportive about celebrating the uniqueness and importance of Māori knowledge and the new Matariki public holiday. Reports were relayed back to the select committee that no changes were requested as a result of the submissions received by the committee. They eagerly supported the bill. Many people repeated the words of the Matariki Advisory Group that we must embody the validity of Māori knowledge right throughout the development processes of this law moving forward.The breadth of the submissions supported that the bill be created due to the absence of a public holiday specifically for the Māori world and by the creation of this holiday the Crown is able to show how it works in partnership regarding the Treaty and its direction of being more open-hearted towards Māori and the Māori world. There was also strong support in the submissions that a new holiday was needed for reflection and remembrance and the ability for workers to connect with each other. The submissions also stated that this was an important issue for all of us as we observe this special event having had the way cleared by the creation of the Matariki public holiday. We are aware that not all tribes in Aotearoa observe the turning of the year with Matariki but with other stars such as Puanga and Poutūterangi which in itself is an example of different tribal knowledge systems that have been passed down over generations. This knowledge is equally valid and to that end we tried to capture this in the name of the bill by including the term cluster of Matariki". As I was talking about the intergenerational transfer of knowledge my thoughts warmly turned to my own star Hiwa-i-te-rangi a gift handed down to her mother and me. Indeed this is our own realisation of Matariki. She is our ray of sunshine in times of sadness the glittering star when we can hang our dreams and desires for the days ahead.The essence of the bill is the steadfast connection between Māori and the Crown the character of our sharing our use of our promotion and care of Māori knowledge with respect. We understand that not all things about Matariki and Māori knowledge will be shared freely and we are also clear that not all tribes observe Matariki at the same time. However I present this bill to the House.]"